2 Petrus 2:9 Hou moed – God is in beheer in tye wat jou moedeloos maak.

Dit is opvallend **hoe moedeloos of moedloos baie mense is.**Hoe negatief mense is oor die landsomstandighede en oor kerk.

Die **politiek is vir baie ‘n probleem op sy eie.**Dit lyk of baie van die leiers meer oor hul beursies bekommerd is  
as die welvaart en voorspoed van die landsburgers.

**Politieke besluite wat chaos veroorsaak** met die waarde van die rand.  
Swak dienslewering van staatsamptenare…

**Pensioene** wat weinig groei  
Die ekonomie wat pas makeer

Dan is daar nog **persoonlike omstandighede**  
wat maak dat die lewe vir mense uiters swaar of negatief is.

**So negatief dat dit op jou afgee**   
as jy genoeg na die mense se verhale luister.

Daarby is daar **weinig positiewe beriggewing in koerante,**   
die nuusmedia.

**Vet op die vuur is die goddeloosheid** wat hoogty vier.  
Moord het alledaags geword, dit gryp ons nie regtig meer aan nie as dit nie mense na aan jou is nie…  
Korrupsie, roof, bedrog het vir baie ‘n lewensspel geword.

**Jy hoor in jou agterkop die goddelose smalend sê:**Hoe sal God uitvind?  
Hoe sal God weet (Ps 73:11).

‘n Tyd gelede **vertel ‘n prokureer** dat hy aan ‘n kliënt gevra het  
hoekom die kliënt misdaad pleeg, en die antwoord was: Dit is sy werk!

**Geweld, intimidasie**, omkopery is vir baie hul **leefstyl**  
en selfs manier van regeer…

Daarby is daar **baie gelowiges wat teleurgesteld is in hul geloof**.  
Die rede is dikwels dwaalleer… (Dit veroorsaak ook chaos)

**Hoe moet jy as gelowige leef in die situasie?**

Lees 2 Petrus 2:1-10

Teks: v 9

**Petrus skryf** aan **gelowiges wat in moeilike omstandighede leef.**

1. Hy waarsku hulle teen dwaalleer
2. Hy bemoedig hulle

Let daarop hy **sê nie: hou goeie moed, byt net vas,** alles sal regkom nie.

Die Bybel leer nie:

1. Glo net en jou probleme gaan verdwyn nie.
2. Dit is of Christus of chaos nie…

**Watter bemoediging gee die Heilige Gees** hier deur Petrus dan?

Hy fokus op God wat soewerein is (Hoogste gesag/Opperbevel)

**Hy leer 3 dinge van God**

1. Hy **herinner jou aan God se krag**/ almag / alwetendheid
2. God laat reg geskied
3. God het jou lief.

1 Hy **herinner jou aan God se krag**/ almag / alwetendheid

Kyk jy na die wêreld daarbuite,   
sien jy die **goddelose tier in magsvertoon.**  
Uitdagend word God verag, misken, gemaak of Hy nie bestaan nie.

Christene wat aan die woord vashou word as outyds afgemaak,   
mense wat tog net moet bykom  
of ‘n slag realisties raak.

Want die **mens se rede** word die maatstaf waarmee alles beoordeel word.

**Misdaad word gepleeg** asof misdadigers nooit tot verantwoording geroep  
sal word nie.  
Iemand wat sê: misdaad is my werk,   
sê dit is **my werk om teen God se wil in te gaan**.

Nader aan onsself sien jy **dwaalleer word ongesiens** die kerk binne **gesmokkel**

* Christene wat die Christelike geloof tot **‘n voorspoedsgeloof verdraai**  
  en verkondig dat dit met jou as gelowige moet goed gaan  
  is in stryd met die God se Woord.
* Christene wat **nie Jesus as dissipels wil volg soos wat Hy van ons verwag** nie,  
  skep vir hulle ‘n God wat hulle pas.  
  God moet inpas by jou tradisie, gewoontes en voorkeure.
* Christene wat dink **die kerk is daar om om lidmate te bedien**  
  verstaan glad nie van hul verwag word nie. Die kerk moet die wêreld met Christus se liefde bedien en Hom verkondig…
* Enige **Christus plus** is dw*aalleer. Christus plus*
* *die wet*
* Erediensbywoning
* Kerkbydrae
* Doop of nagmaal…
* ‘n Mooi voorbeeldige lewe

**Wat doen jy wanneer jy met sulke dwaalleer besig is?**

Vers 1 leer:

So is hulle besig om Christus te verloën (v1)

Jy **maak of Christus se kruisdood nie genoegsaam was nie**.  
Asof jy as mens iets moet byvoeg…

Die **resultaat is** dat mense die dwaalleer volg,  
**later kwaad praat** van Jesus Christus… (v2)

Dit **lei tot chaos in die geloof en die wêreld.**

**Hoe staan God hierteenoor?**

Die dinge **is nie vir Hom ‘n geheim** of ‘n verassing nie…  
Hy is 100% bewus daarvan

Belangrik – **Hy is nie ‘n slagoffer daarvan nie.**  
Hy troon bo dit alles uit…

Daarom **kan ons nie praat van of Christus of chaos nie**.  
Dit laat die suggestie dat Christus deur die chaos oorwin of lamgelê word.

Miskien moet ons **praat van Christus in die chaos.**  
Want al dompel jy as mens jou in die grootste chaos  
heers God steeds daaroor.

God regeer wat ook al gebeur.

2 **God (laat reg en geregtigheid geskied)**

Vers 9c leer: (vertoon v 9)

God straf die sonde

Dit is ‘n baie **duidelike beginsel in die Skrif.**God laat nie die sonde ongestraf nie.  
Of Jesus Christus of die mens self dra die straf op die sonde.

**God het Jesus Christus gestuur** om in die plek van elke gelowige  
die straf op die sonde te dra…

Daar is **mense wat dink: sonde is nie so erg** of verkeerd nie.  
Jy kan maar sonde doen.  
In vir ‘n groot verassing…

Moenie jou laat mislei nie… Neem God op sy Woord.  
**Sonde is so erg dat Jesus Christus daarvoor moes sterf**.…

**Deel van die straf op die sonde is onmiddellik**.  
Die gevoel van skuld, skaamheid, afsku aan die verkeerde dade  
is straf wat in aanvang neem…sodat die mens hom kan bekeer…

**Wat dan van die goddelose wêreld wat lag vir** en spot met die Christene.”  
Wat van die wat weier om hul te bekeer?  
Hulle gaan van kwaad na kwater..

**Rom 1 dink ek gee vir ons die antwoord.**God gee die goddelose oor aan sy goddeloosheid.  
“Die verderf vreet sy aanhangers op”

**Kyk 2 Pet 2:1**

“Die Dwaalleraars wat dwaalleer insmokkel land gou in die verderf”

Die **straf hou nie daar op nie.**Die straf duur vanaf die sondedaad deur die lewe   
en na die dood“**bewaar” God die sondaar vir die oordeelsdag**.

Ons teks leer: God hou hulle gevange vir die oordeelsdag.

**Dan bereik die straf sy klimaks:**

Vir ewig in die hel…  
Vir ewig van God verlate.

3 God bemoedig hul deur sy liefde

“Die Here weet om die wat Hom dien uit beproewing te red” (v9).

Het jy **mooi gelees wat daar staan**…  
Sien jy ook wat daar nie staan nie.

Hier **staan nie jy, gelowige, gaan ‘n probleemvrye lewe hê nie**.  
Jy word diep in ‘n glaskas geplaas,  
sodat niks jou kan aanraak, benadeel of skade aandoen nie.

Die **wêreld kan jou baie aandoen**.

Jesus leer:

“Moenie hulle vrees wat net die liggaam kan doodmaak nie.  
Vrees Hom wat jou siel in die hel kan stort”.

Die **Here red jou op sy tyd, op sy manier uit jou beproewing**.

Dikwels nie deur die beproewing weg te neem nie,  
maar jou te **laat besef: Jesus is die antwoord.  
Hy is die redding uit jou probleem.**

Hy **gee jou die krag deur die Heilige Gees** om te kan aangaan  
in jou moeilike omstandighede.

Slot

**Gelowiges, skep moed.**Hou aan God in Jesus Christus vas.  
Hy sal jou deur die Gees die krag gee om te volhard.

Amen